Source: https://www.najpravo.sk/obchodne-pravo/rady-a-vzory/vzory-zalob-a-zmluv/e/exekucia-vzor-navrhu-na-vykonanie.html
Timestamp: 2019-11-20 12:06:28+00:00

Document:
Exekúcia (vzor návrhu na vykonanie) | E | Najprávo.sk - najlepší právny poradca
Obchodné právo / Rady a vzory / Vzory žalôb a zmlúv / E
Exekúcia (vzor návrhu na vykonanie)
26.2. 2011, 09:24 | Stanislava Ďurišová
JUDr. Elena Vágnerová
Návrh na vykonanie exekúcie podľa § 38 a nasl. Exekučného poriadku
Oprávnený: Zdeno Malý, nar.21.10.1982, 020 63 Lednica č. 52, občan SR
Povinný: Rudolf Hladký, nar.12.03.1976, Hollého 3, 018 41 Dubnica nad Váhom, občan SR
- originál uznesenia Okresného súdu Trenčín, pod spis. zn.: 25C/12/2006-45, zo dňa 03.10.2010
- kolok v hodnote 16,50 €
Výrokom uznesenia Okresného súdu Trenčín pod spis. zn.: 25C/12/2006-45, zo dňa 03.10.2010, súd uložil povinnému zaplatiť oprávnenému sumu 5.000 € a trovy konania 200 € do 10 dní odo dňa právoplatnosti rozhodnutia. Uznesenie nadobudlo právoplatnosť dňom 25.11.2010 a vykonateľnosť dňom 06.12.2010.
Povinný však ani do dnešného dňa dobrovoľne nezaplatil oprávnenému svoj dlh uložený mu právoplatným a vykonateľným exekučným titulom a to uznesením Okresného súdu Trenčín, pod spis. zn.: 25C/12/2006-45 zo dňa 03.10.2010 a to ani sčasti. Oprávnený týmto navrhuje, aby potom, čo súd poverí označenú súdnu exekútorku výkonom exekúcie a táto upovedomí povinného a oprávneného o začatí exekúcie, súdna exekútorka zakázala povinnému narábať s jeho majetkom a po uplynutí lehoty na podanie námietok, podľa § 52 zákona č. 233/1995 Z. z., vydala exekučný príkaz na vykonanie exekúcie niektorým zo spôsobov vykonania exekúcie uvedených v § 63 Exekučného poriadku. Oprávnený žiada, aby poverená súdna exekútorka vydala tento
exekučný príkaz:
Povinný má zaplatiť oprávnenému sumu 5.000 € a trovy konania vo výške 200 €.
Súčasne podľa § 200 Exekučného poriadku žiadam, aby súdna exekútorka vydala príkaz na úhradu trov exekúcie a vymohla od povinného svoje trovy exekúcie, vrátane trov oprávneného potrebných na účelné vymáhanie nároku v sume 16,50 € ako zaplatený súdny poplatok zo žiadosti o udelenie poverenia súdnej exekútorke.
Sumu 5.000 €, trovy konania v sume 200 € a sumu 16,50 € ako zaplatený súdny poplatok zo žiadosti o udelenie poverenia súdnej exekútorke, žiadam zaplatiť oprávnenému na číslo účtu: 5621548695/0900, vedený v Slovenskej sporiteľni, a.s. pobočka Trenčín.
Prehlasujem, že v danej veci neprebieha iné exekučné konanie.
V Lednici, dňa 25.02.2011
Zdeno Malý
Hlasovalo: 2680
Antispam: 8+2 *
odvolanie dokazovanie súdne poplatky úroky z omeškania vedľajší účastník rekodifikácia náhrada trov konania bezpodielové spoluvlastníctvo manželov dedenie náhrada škody mediácia oslobodenie od súdnych poplatkov premlčanie exekúcia dovolanie trovy konania ochrana osobnosti spotrebiteľ judikatúra podielové spoluvlastníctvo
Návštev: 11464686 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 38
 súd 
 súd 
 § 52
 § 63
 § 200